पैसा कमाने के लिए सुक्खा ने भंगड़ा व गिद्दा डालने वाली लड़कियों को विदेश ले जाना शुरू किया और इस धंधे में जमकर पैसा कमाया। उसकी मुलाकात सिंथेटिक ड्रग तस्कर राजा कंदोला से 2000 में हुई थी, लेकिन नजदीकियां 2004 में बनी। राजा कंदोला की तरह वह पैसा कमाना चाहता था, इसलिए उसके अंतरराष्ट्रीय ड्रग रैकेट का धीरे-धीरे हिस्सा बनता जा रहा था। सुक्खा का मकसद तस्करी के कारोबार का बेताज बादशाह बनना था और यह ख्वाब राजा कंदोला के जरिए पूरा हो सकता था।